CELEX: 32009R0101
Language: fi
Date: 2009-02-03 00:00:00
Title: Komission asetus (EY) N:o 101/2009, annettu 3 päivänä helmikuuta 2009 , asetuksen (EY) N:o 1800/2004 muuttamisesta rehun Cycostat 66G -nimisen lisäaineen hyväksynnän ehtojen osalta (ETA:n kannalta merkityksellinen teksti)

4.2.2009   
            
            
               FI
            
            
               Euroopan unionin virallinen lehti
            
            
               L 34/5
            
         
      KOMISSION ASETUS (EY) N:o 101/2009,
   annettu 3 päivänä helmikuuta 2009,
   asetuksen (EY) N:o 1800/2004 muuttamisesta rehun Cycostat 66G -nimisen lisäaineen hyväksynnän ehtojen osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Lisäaine robenidiinihydrokloridi 66 g/kg (Cycostat 66G), jäljempänä ’Cycostat 66G’, jonka hyväksynnän haltija on Alpharma (Belgium) BVBA ja joka kuuluu kokkidiostaattien ja muiden lääkeaineiden ryhmään, hyväksyttiin tietyin ehdoin neuvoston direktiivin 70/524/ETY (2) mukaisesti. Kyseinen lisäaine hyväksyttiin komission asetuksella (EY) N:o 1800/2004 (3) kymmeneksi vuodeksi käytettäväksi broilerien, kalkkunoiden ja broilerikaniinien ruokinnassa. Kyseinen lisäaine on ilmoitettu olemassa olevana tuotteena asetuksen (EY) N:o 1831/2003 10 artiklan mukaisesti. Koska kaikki mainitun säännöksen nojalla vaaditut tiedot oli toimitettu, lisäaine kirjattiin rehun lisäaineita koskevaan yhteisön rekisteriin.
            
         
               (2)
            
            
               Asetuksessa (EY) N:o 1831/2003 säädetään mahdollisuudesta muuttaa lisäaineen hyväksyntää hyväksynnän haltijan pyynnöstä ja Euroopan elintarviketurvallisuusviranomaisen, jäljempänä ’elintarviketurvallisuusviranomainen’, lausunnon perusteella. Cycostat 66G:n hyväksynnän haltija Alpharma (Belgium) BVBA on jättänyt hakemuksen, jossa se ehdottaa käyttöä broilerien ja kalkkunoiden ruokinnassa koskevan hyväksynnän ehtojen muuttamista siten, että elintarviketurvallisuusviranomaisen arvioinnin perusteella vahvistetaan jäämän enimmäismäärä ja muutetaan varoaikaa. Samalla hyväksynnän haltija toimitti tietoja hakemuksen tueksi.
            
         
               (3)
            
            
               Syyskuun 16 päivänä 2008 antamassaan lausunnossa (4) elintarviketurvallisuusviranomainen toteaa, että turvallisuuteen liittyvien seikkojen perusteella ei ole tarvetta vahvistaa broilereita koskevaa varoaikaa eikä näin ollen myöskään jäämien enimmäismääriä. Se päätyi samaan tulokseen myös kalkkunoiden osalta. Se kuitenkin ehdotti arvoja jäämien enimmäismäärille siltä varalta, että niitä tarvitaan. Lisäksi se ehdotti, että nykyinen viiden vuorokauden varoaika pidetään voimassa, jottei Cycostat 66G:llä käsitellystä siipikarjasta peräisin oleviin syötäviin kudoksiin tule sivumakuja.
            
         
               (4)
            
            
               Kuluttajien turvallisuuden korkean tason takaamiseksi ja Cycostat 66G:n asianmukaisen käytön valvonnan parantamiseksi on aiheellista vahvistaa jäämien enimmäismäärät elintarviketurvallisuusviranomaisen esityksen mukaisesti. Jotta lihan aistinvaraiset ominaisuudet voidaan säilyttää hyväksyttävällä tasolla, varoajan pituus olisi säilytettävä viitenä päivänä.
            
         
               (5)
            
            
               Asetusta (EY) N:o 1800/2004 olisi sen vuoksi muutettava.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1800/2004 liite tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä helmikuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29.
   
      (2)  EYVL L 270, 14.12.1970, s. 1.
   
      (3)  EUVL L 317, 16.10.2004, s. 37.
   
      (4)  Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on a proposal for Maximum Residue Limits and withdrawal period for Cycostatfor 66G for chickens for fattening and turkeys for fattening. The EFSA Journal (2008) 798, s. 1–15.
   
      LIITE
      
                  Lisäaineen rekisterinumero
               
               
                  Lisäaineen liikkeelle laskemisesta henkilön nimi ja rekisterinumero
               
               
                  Lisäaine
                  (kauppanimi)
               
               
                  Koostumus, kemiallinen kaava, kuvaus
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
               
                  Jäämien enimmäismäärät asianomaisessa eläinperäisessä elintarvikkeessa
               
            
                  mg tehoainetta/kg täysrehua
               
            
                  Kokkiodiostaatit ja muut lääkeaineet
               
            
                  E 758
               
               
                  Alpharma (Belgium) BVBA
               
               
                  Robenidiinihydrokloridi: 66 g/kg
                  (Cycostat 66G)
               
               
                  
                               
                           
                           
                              Lisäaineen koostumus:
                              Robenidiinihydrokloridi: 66 g/kg
                              Lignosulfonaatti: 40 g/kg
                              Kalsiumsulfaattidihydraatti: 894 g/kg
                           
                        
                               
                           
                           
                              Tehoaine:
                              Robenidiinihydrokloridi C15H13Cl2N5 . HCl,
                              1,3-bis[(p-klooribentsylideeni)amino]guanidiinihydrokloridi
                              CAS-numero: 25875-50-7,
                           
                        
                               
                           
                           
                              Kemiallisesti samantyyppiset epäpuhtaudet:
                              N,N′,N′′-Tris[(p-Cl-bensylideeni)amino]guanidiini: ≤ 0,5 %
                              Bis-[4-Cl-bensylideeni]hydratsiini: ≤ 0,5 %
                           
                        
               
                  Broilerit
               
               
                  —
               
               
                  30
               
               
                  36
               
               
                  Käyttö kielletty vähintään 5 vrk ennen teurastusta.
               
               
                  29.10.2014
               
               
                  800 μg robenidiinihydrokloridia/kg tuoretta maksaa
                  350 μg robenidiinihydrokloridia/kg tuoretta munuaista
                  200 μg robenidiinihydrokloridia/kg tuoretta lihasta
                  1 300 μg robenidiinihydrokloridia/kg tuoretta nahkaa/rasvaa
               
            
                  Kalkkunat
               
               
                  —
               
               
                  30
               
               
                  36
               
               
                  Käyttö kielletty vähintään 5 vrk ennen teurastusta.
               
               
                  29.10.2014
               
               
                  400 μg robenidiinihydrokloridia/kg nahkaa/rasvaa
                  400 μg robenidiinihydrokloridia/kg tuoretta maksaa
                  200 μg robenidiinihydrokloridia/kg tuoretta munuaista
                  200 μg robenidiinihydrokloridia/kg tuoretta lihasta
               
            
                  Broilerikanit
               
               
                  —
               
               
                  50
               
               
                  66
               
               
                  Käyttö kielletty vähintään 5 vrk ennen teurastusta.
               
               
                  29.10.2014
               
               
                  —